ภากร แจงเห็นแสงสว่างตั้ง รัฐบาลใหม่
หุ้นไทยยิ้มรับเงินลงทุนต่างชาติไหลกลับ เล็งหารือโบรกเกอร์รับมือซื้อขายทะลัก,นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยถึงกรณีกระแสเงินทุน (ฟันด์โฟลว์) ของนักลงทุนต่างชาติที่ไหลเข้ามาตลาดหุ้นไทยช่วงนี้ว่า หลังการปรับน้ำหนักของดัชนี MSCI ได้ส่งผลให้นักลงทุนต่างชาติมีการปรับพอร์ตการลงทุน และการเลือกตั้งมีความชัดเจนขึ้นว่าใครสามารถจัดตั้งรัฐบาลได้ ซึ่งผลที่ออกมารัฐบาลชุดใหม่มีความต่อเนื่องของนโยบาย ทำให้ฟันโฟลว์มั่นใจและกลับมาเพิ่มมากขึ้น,ส่วนกรณีการซื้อขายหลักทรัพย์ในวันที่ 28 พ.ค. ซึ่งมีมูลค่าการซื้อขายหุ้น (วอลลุ่ม) สูงถึง 2 แสนล้านบาท ทำให้มีบริษัทหลักทรัพย์บางส่วนไม่สามารถส่งมอบหลักทรัพย์ได้ทันตามระยะ เวลาที่กำหนด หรือภายใน 2 วันทำการ (T+2) นั้น ตลาดหลักทรัพย์อยู่ระหว่างการตรวจสอบสมาชิก (โบรกเกอร์) และหาจุดบกพร่อง อย่างไรก็ตาม ปัญหาดังกล่าวโบรกเกอร์ได้แก้ไขและส่งมอบได้เรียบร้อยแล้วตั้งแต่วันที่ 4 มิ.ย.ที่ผ่านมา และอยู่ระหว่างศึกษาว่า จะมีแผนรองรับเพื่อไม่ให้เกิดขึ้นอีกในอนาคตอย่างไร โดยยอมรับว่าตลาดไม่เคยเจอวอลลุ่มที่มากมายขนาดนี้มาก่อน ซึ่งอาจต้องมีการปรับตัวหรือปรับปรุงรูปแบบการดำเนินงานของสมาชิก ขณะที่เมื่อถามถึงสาเหตุว่า เกิดจากการขายหุ้นโดยที่ไม่มีหุ้นในครอบครอง หรือ naked Short หรือไม่นั้น ตลาดอยู่ระหว่างการตรวจสอบและยังไม่สามารถระบุได้ โดยจะมีการเปรียบเทียบปรับกับโบรกเกอร์ที่ไม่สามารถส่งมอบหลักทรัพย์ได้ตามกำหนดต่อไป.
นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยถึงกรณีกระแสเงินทุน (ฟันด์โฟลว์) ของนักลงทุนต่างชาติที่ไหลเข้ามาตลาดหุ้นไทยช่วงนี้ว่า 
ภากร ปีตธวัชชัย,วอลลุ่ม,โบรกเกอร์,ตลาดหลักทรัพย์,ตลาดหุ้นไทย,การปรับพอร์ต,การเลือกตั้ง